sagorsarker/bangla-wikipedia huggingface dataset:
সিন্দুরপুর ইউনিয়ন

সিন্দুরপুর বাংলাদেশের ফেনী জেলার অন্তর্গত দাগনভূঞা উপজেলার একটি ইউনিয়ন।
দাগনভূঞা উপজেলার সর্ব-উত্তরে সিন্দুরপুর ইউনিয়নের অবস্থান। এ ইউনিয়নের দক্ষিণে রাজাপুর ইউনিয়ন; পূর্বে ফেনী সদর উপজেলার পাঁচগাছিয়া ইউনিয়ন ও শর্শদি ইউনিয়ন; উত্তরে কুমিল্লা জেলার চৌদ্দগ্রাম উপজেলার গুণবতী ইউনিয়ন ও আলকরা ইউনিয়ন, নাঙ্গলকোট উপজেলার সাতবাড়িয়া ইউনিয়ন ও বক্সগঞ্জ ইউনিয়ন এবং পশ্চিমে নোয়াখালী জেলার সেনবাগ উপজেলার ডুমুরুয়া ইউনিয়ন ও কাদরা ইউনিয়ন অবস্থিত।
সিন্দুরপুর ইউনিয়ন দাগনভূঞা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঞা থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
সিন্দুরপুর ইউনিয়নের শিক্ষা ব্যবস্থা বর্তমানে আধুনিক ই বলা যায়। প্রাইমারি, মাধ্যমিক, উচ্চ-মাধ্যমিক সহ মাদ্রাসা শিক্ষায়ও এগিয়ে রয়েছে সিন্দুরপুর ইউনিয়ন। এর পাশাপাশি হেফজ মাদ্রাসাও চালু রয়েছে বেশ কয়েকটি। সুজাতপুর উচ্চ বিদ্যালয় স্থানীয় মাধ্যমিক পরীক্ষার সেন্টার হিসেবেও নির্ধারিত হয়ে থাকে। সিন্দুরপুর খাজা আহমেদ উচ্চ বিদ্যালয়সহ বেশ কয়েকটি শিক্ষা প্ররিষ্ঠানে বিভিন্ন সময়ে বিভিন্ন মেধাবৃত্তির আয়োজনে সেন্টার হিসেবে নির্দিষ্ট হয়ে থাকে। আধুনিক মানের শিক্ষা ব্যবস্থার মধ্যে সিন্দুরপুর ইউনিয়ন উক্ত জেলায় অনেকাংশেই এগিয়ে। দরবেশেরহাট পাবলিক কলেজ বেশ কয়েকবার উচ্চ মাধ্যমিক পরীক্ষায় ফেনী জেলার মধ্যে পাশের হারের দিক দিয়ে প্রথম স্থান দখল করে রাখে। 
 ★ কলেজঃ
 ★ মাদ্রাসাঃ
 ★ উচ্চ বিদ্যালয়ঃ
 ★ প্রাথমিক বিদ্যালয়ঃ
ফেনী মহিপাল থেকে সিএনজিতে করে সিন্দুরপুর ইউনিয়নের যেকোন জায়গায় যাওয়া যায়।
ছোট ফেনী নদী
বর্তমান চেয়ারম্যান: (পদ শূন্য)
রাজাপুর ইউনিয়ন, দাগনভূঞা

রাজাপুর বাংলাদেশের ফেনী জেলার অন্তর্গত দাগনভূঞা উপজেলার একটি ইউনিয়ন।
১৮.৫৭ (বর্গ কিঃ মিঃ)
ওয়ার্ড ভিত্তিক লোক সংখ্যা:
জনশুমারী ২০২২ সাল অনুযায়ী ২নং রাজাপুর ইউনিয়নের ওয়ার্ডভিত্তিক লোক সংখ্যা:
দাগনভূঞা উপজেলার উত্তরাংশে রাজাপুর ইউনিয়নের অবস্থান। এ ইউনিয়নের দক্ষিণে পূর্ব চন্দ্রপুর ইউনিয়ন, পূর্বে পূর্ব চন্দ্রপুর ইউনিয়ন ও জায়লস্কর ইউনিয়ন, উত্তর-পূর্বে ফেনী সদর উপজেলার পাঁচগাছিয়া ইউনিয়ন, উত্তরে সিন্দুরপুর ইউনিয়ন এবং পশ্চিমে নোয়াখালী জেলার সেনবাগ উপজেলার কাদরা ইউনিয়ন ও সেনবাগ পৌরসভা অবস্থিত।
রাজাপুর ইউনিয়ন দাগনভূঞা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঞা থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
কলেজ ১টি (রাজাপুর স্কুল এন্ড কলেজ)
আলিম মাদ্রাসা ১টি (রাজাপুর আলিম মাদ্রাসা)
ফাজিল (ডিগ্রি) মাদ্রাসা ১টি (কোরশ মুন্সী ফাজিল মাদ্রাসা)
"বেসরকারি মাদ্রাসা/একাডেমি/কিন্ডারগার্টেন সমূহ-"
রাজাপুর ইউনিয়ন এর যোগাযোগ ব্যবস্থা খুবই ভাল। উপজেলা থেকে এবং জেলা থেকে খুব সহজে রাজাপুর ইউনিয়ন পরিষদে আসা যায়। উপজেলা থেকে কোরাইশ মুন্সী বাজার হয়ে রাজাপুর আসা যায়। আবার ফেনী জেলা থেকে মহিপাল হয়ে রাজাপুর আসা যায়। পুরোটাই পাকা রাস্তা। সি এন জি অটো রিক্সা যোগে ফেনী, ও দাগনভূঞা, থেকে আসা যায়।
গ্রাম ১৭ টি
পূর্ব চন্দ্রপুর ইউনিয়ন

পূর্ব চন্দ্রপুর বাংলাদেশের ফেনী জেলার অন্তর্গত দাগনভূঞা উপজেলার একটি ইউনিয়ন।
দাগনভূঞা উপজেলার মধ্য-পশ্চিমাংশে পূর্ব চন্দ্রপুর ইউনিয়নের অবস্থান। এ ইউনিয়নের দক্ষিণে রামনগর ইউনিয়ন ও দাগনভূঞা পৌরসভা; পূর্বে মাতুভূঁইয়া ইউনিয়ন ও জায়লস্কর ইউনিয়ন; উত্তরে রাজাপুর ইউনিয়ন এবং পশ্চিমে রাজাপুর ইউনিয়ন, নোয়াখালী জেলার সেনবাগ পৌরসভা ও সেনবাগ উপজেলার মোহাম্মদপুর ইউনিয়ন অবস্থিত।
পূর্ব চন্দ্রপুর ইউনিয়ন দাগনভূঞা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঞা থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
দাগনভুইয়া - কোরশমুন্সি সড়ক 
কাজিরপোলের খাল
এন্ড্রু ম্যাককলাম

এন্ড্রু ম্যাককলাম(জষ্ম: ৪ সেপ্টেম্বর, ১৯৮৩) ফেসবুকের সহ-প্রতিষ্ঠাতা একই সাথে একজন বড়মাপের বিনিয়োগকারী।
তিনি ফেসবুকের সহ-প্রতিষ্ঠাতা মার্ক জুকারবার্গ এবং প্রতিষ্ঠাতা দলের অন্যদের সাথে হার্ভার্ড বিশ্ববিদ্যালয়ে পড়াশোনা করেছেন। তিনি ফেব্রুয়ারি ২০০৪ থেকে সেপ্টেম্বর ২০০৭ পর্যন্ত ফেসবুকে কাজ করেন। প্রাথমিকভাবে, তিনি ওয়্যারহগ একটি ফাইল শেয়ারিং প্রোগ্রামে অ্যাডাম ডি অ্যাঞ্জেলোর সঙ্গে কাজ করেছিলেন। এন্ড্রু ম্যাককলাম ২০০৭ সালে হার্ভার্ড কলেজে ফিরে আসেন এবং কম্পিউটার বিজ্ঞান বিভাগে স্নাতক ডিগ্রি অর্জন করেন এবং হার্ভার্ড গ্রাজুয়েট স্কুল অফ এডুকেশন থেকে স্নাতকোত্তর ডিগ্রি লাভ করেন।
এন্ড্রু ম্যাককলাম অনলাইন বিশেষ প্রস্তুতি সরঞ্জাম, জবস্পাইসের সহ-প্রতিষ্ঠাতা। তিনি বর্তমানে নিউ এন্টারপ্রাইজ অ্যাসোসিয়েটস এবং ফ্লাইবার্জ ক্যাপিটাল পার্টনার্স এ আবাসন উদ্যোক্তা হিসাবে কাজ করেন।
২০ নভেম্বর, ২০১৪ তারিখে, ক্রিস্টোফার থারপের পদত্যাগ করার পর এন্ড্রু ম্যাককলামকে নতুন ফিলো সিইও হিসাবে ঘোষণা করা হয়েছিল।
রামনগর ইউনিয়ন, দাগনভূঞা

রামনগর বাংলাদেশের ফেনী জেলার অন্তর্গত দাগনভূঞা উপজেলার একটি ইউনিয়ন।
দাগনভূঞা উপজেলার দক্ষিণ-পশ্চিমাংশে রামনগর ইউনিয়নের অবস্থান। এ ইউনিয়নের দক্ষিণে ইয়াকুবপুর ইউনিয়ন ও দাগনভূঞা ইউনিয়ন, পূর্বে দাগনভূঞা পৌরসভা, উত্তরে পূর্ব চন্দ্রপুর ইউনিয়ন এবং পশ্চিমে নোয়াখালী জেলার সেনবাগ উপজেলার মোহাম্মদপুর ইউনিয়ন ও বিজবাগ ইউনিয়ন অবস্থিত।
রামনগর ইউনিয়ন দাগনভূঞা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঞা থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
১ টি উচ্চবিদ্যালয় (এমপিও ভুক্ত)
রামনগর খাজা মাইন উদ্দিন চিশতি (র)উচ্চ বিদ্যালয়।
৮ টা সরকারি প্রাথমিক বিদ্যালয় ।
রামনগর চৌধুরি বাড়ি জামে মসজিদ
রামনগর ইউনিয়নের বর্তমান চেয়ারম্যান কামাল উদ্দিন।
ইয়াকুবপুর ইউনিয়ন

ইয়াকুবপুর বাংলাদেশের ফেনী জেলার অন্তর্গত দাগনভূঞা উপজেলার একটি ইউনিয়ন।
ইয়াকুবপুর ইউনিয়নের আয়তন ৮ বর্গ কিলোমিটার।
ইয়াকুবপুর ইউনিয়নের জনসংখ্যা প্রায় ২০ হাজার।
দাগনভূঞা উপজেলার সর্ব-দক্ষিণে ইয়াকুবপুর ইউনিয়নের অবস্থান। এ ইউনিয়নের উত্তরে রামনগর ইউনিয়ন, পূর্বে দাগনভূঞা ইউনিয়ন, দক্ষিণে নোয়াখালী জেলার কোম্পানীগঞ্জ উপজেলার চর পার্বতী ইউনিয়ন এবং পশ্চিমে নোয়াখালী জেলার সেনবাগ উপজেলার নবীপুর ইউনিয়ন ও বিজবাগ ইউনিয়ন অবস্থিত।
ইয়াকুবপুর ইউনিয়ন দাগনভূঞা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঞা থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
ইয়াকুবপুর ইউনিয়নে যোগাযোগের প্রধান সড়ক দাগনভূঞা-বসুরহাট রোড।
ইয়াকুবপুর ইউনিয়ের উপর দিয়ে প্রবাহিত হচ্ছে দাগনভূঞা খাল।
ইয়াকুবপুর ইউনিয়নের প্রধান ২টি হাট-বাজার হলো দুধমুখা বাজার এবং এতিমখানা বাজার।
দাগনভূঞা ইউনিয়ন

দাগনভূঞা বাংলাদেশের ফেনী জেলার অন্তর্গত দাগনভূঞা উপজেলার একটি ইউনিয়ন।
দাগনভূঞা ইউনিয়নের আয়তন ১০.০৯ বর্গ কিলোমিটার। এটি আয়তনের দিক থেকে ফেনী জেলার সবচেয়ে ছোট ইউনিয়ন।
দাগনভূঞা উপজেলার দক্ষিণাংশে দাগনভূঞা ইউনিয়নের অবস্থান। এ ইউনিয়নের পশ্চিমে ইয়াকুবপুর ইউনিয়ন ও দাগনভূঞা পৌরসভা; উত্তরে রামনগর ইউনিয়ন, দাগনভূঞা পৌরসভা ও মাতুভূঁইয়া ইউনিয়ন; পূর্বে সোনাগাজী উপজেলার চর মজলিশপুর ইউনিয়ন এবং দক্ষিণে নোয়াখালী জেলার কোম্পানীগঞ্জ উপজেলার চর পার্বতী ইউনিয়ন অবস্থিত।
দাগনভূঞা ইউনিয়ন দাগনভূঞা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঞা থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
দাগনভূঞা ইউনিয়নের উপর দিয়ে ফেনী-নোয়াখালী জাতীয় মহাসড়ক(এন-১০৪) গিয়েছে। এছাড়া দাগনভূঞা জিরো পয়েন্ট থেকে দুইটি জিলা সড়ক দাগনভূঞা-কোম্পানিগঞ্জ-কবিরহাট-সোনাপুর ও দাগনভূঞা-চরপার্বতী-কোম্পানিগঞ্জ সড়ক গিয়েছে। ইউনিয়নের প্রায় সকল গ্রামীণ সড়কই পাকা।
মাতুভূঁইয়া ইউনিয়ন

মাতুভূঁইয়া বাংলাদেশের ফেনী জেলার অন্তর্গত দাগনভূঞা উপজেলার একটি ইউনিয়ন।
দাগনভূঞা উপজেলার পূর্বাংশে মাতুভূঁইয়া ইউনিয়নের অবস্থান। এ ইউনিয়নের দক্ষিণে দাগনভূঞা ইউনিয়ন, পশ্চিমে দাগনভূঞা পৌরসভা ও পূর্ব চন্দ্রপুর ইউনিয়ন, উত্তরে জায়লস্কর ইউনিয়ন, পূর্বে ফেনী সদর উপজেলার বালিগাঁও ইউনিয়ন এবং দক্ষিণ-পূর্বে সোনাগাজী উপজেলার চর মজলিশপুর ইউনিয়ন অবস্থিত।
মাতুভূঁইয়া ইউনিয়ন দাগনভূঞা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঞা থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
মাতুভূইঞা ইউনিয়নবোর্ড অবস্থিত আছে মাতুভূইঞা বাজারের ওপর
ঢাকা চট্টগ্রাম মহা সড়কের মহিপাল থেকে নোয়াখালী সড়কের প্রায় তেরো কিলোমিটার দুরত্বে মাতুভূঁইয়া ইউনিয়ন অবস্থিত।
মাতুভূঁইয়া ইউনিয়নের প্রধান হাট-বাজার হল বেকের বাজার। এ বাজারটিতে প্রতি রবি ও বুধবার সাপ্তাহিক হাট বসে
ভাষা শহীদ সালাম স্মৃতি জাদুঘর
সর্বশেষ চেয়ারম্যানঃ জনাব আবদুল্লাহ আল মামুন
বর্তমানে, জুলাই অভ্যুত্থানের পরে চেয়ারম্যান পলাতক হওয়ায় এই পদটি খালি রয়েছে।
খিরনি

খিরনি বা খিরি বা খির খেজুর বা খিলুনি (বৈজ্ঞানিক নাম: "Manilkara hexandra") হচ্ছে সাপোটাসি পরিবারের "মানিলকারা" গণের সপুষ্পক উদ্ভিদের একটি বৃক্ষ।
খিরি বৃক্ষ একটি দুর্লভ এবং বিপন্নপ্রায় গাছ। বীজ থেকে এর চারা হয়। এই গাছটি বেড়ে উঠতে অনেক সময় লাগে। বিশাল আকৃতির চিরহরিত বৃক্ষ এটি। এর জন্ম হয় গ্রীষ্মপ্রধান নাতিশীতোষ্ণ অঞ্চলে।
এর দেখা মেলে মূলত চীনের হাইনান এবং দক্ষিণ গুয়াংসি প্রদেশ; দক্ষিণ এশিয়ার শ্রীলঙ্কা, ভারত, বাংলাদেশ; দক্ষিণ পূর্ব এশিয়ার ক্যামবডিয়া, মিয়ানমার ও ভিয়েতনামে। 
বাংলাদেশে যেসব এলাকায় পত্রিকার প্রতিবেদন অনুযায়ী এ বৃক্ষের সন্ধান পাওয়া যায় তা হল নাটোর জেলার সিংড়া উপজেলার সুকাশ ইউনিয়নের দুলশি গ্রাম এবং ঢাকা শহরে অবস্থিত চর্ম প্রযুক্তি ইন্সটিটিউট প্রাঙ্গনে।ঢাকার রমনা পার্কে এর একমাত্র নিকটআত্মীয় আছে, যার বৈজ্ঞানিক নাম "Manilkara Kaukii"।
এ গাছ সাধারণত ১২ থেকে ২৫ মিটার পর্যন্ত লম্বা হয়ে থাকে, আর চওড়ায় ১ থেকে ৩ মিটার। এর বাকল ষৎ ধূসর এবং রুক্ষ। এর পাতা সরল, ডালের আগায় দলবদ্ধভাবে জন্মে এবং ঝুলে থাকে। এর ফুল হালকা হলুদ বর্ণের। ফল রসাল, জলপাই আকৃতির, পাকলে লাল হয়, যা খাওয়া যায়। এর কাঠ বেশ মজবুত হয় এবং আসবাব তৈরিতে কাজে লাগে। ফুল ও ফলের মৌসুম অগ্রহায়ণ থেকে শ্রাবণ।
বাসন্তী বিধানসভা কেন্দ্র

বাসন্তী (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৮ নং বাসন্তী (এসসি) বিধানসভা কেন্দ্রটি আমঝাড়া, বাসন্তী, ভারতগড়, ফুল মালঞ্চ, ঝড়খালি, জ্যোতিষপুর, কান্থলবেড়িয়া, নফরগঞ্জ, রামচন্দ্রখালি, উত্তর মোকামবেড়িয়া, চারবিদ্যা গ্রাম পঞ্চায়েত গুলি বাসন্তী সমষ্টি উন্নয়ন ব্লক এবং আঠারোবাঁকি গ্রাম পঞ্চায়েত ক্যানিং-২ সমষ্টি উন্নয়ন ব্লক এর অন্তর্গত।
বাসন্তী বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।
২০১১ সালের নির্বাচনে, আরএসপি এর সুভাষ নস্কর তার নিকটতম প্রতিদ্বন্দ্বী কংগ্রেসের অর্ণব রায়কে পরাজিত করেন।
আরএসপি এর সুভাষ নস্কর ১৯৮২ থেকে ২০০৬ সাল পর্যন্ত বাসন্তী (এসসি) কেন্দ্র থেকে জয়ী হন, ২০০৬ সালে বিজেপির অমল কান্তি রায়কে পরাজিত করেন, ২০০১ এবং ১৯৯৬ সালে তৃণমূল কংগ্রেস/কংগ্রেসের জয়ন্ত সরকারকে পরাজিত করেন, ১৯৯১ এবং ১৯৮২ সালে কংগ্রেসের বিপিন বিহারী সরদারকে এবং ১৯৮৭ সালে কংগ্রেসের জ্ঞানেন্দ্রনাথ মজুমদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি এর কালীপদ বর্মণ ১৯৭৭ সালে কংগ্রেসের চিত্তরঞ্জন নস্করকে পরাজিত করেন।
১৯৭২ এবং ১৯৭১ সালে কংগ্রেসের পঞ্চানন সিনহা জয়ী হন। আরএসপি এর অশোক চৌধুরী ১৯৬৯ সালে জয়ী হন। ১৯৬৭ এবং ১৯৬২ সালে কংগ্রেসের শাকিলা খাতুন জয়ী হন। এর আগে বাসন্তী বিধানসভা কেন্দ্রটি বিদ্যমান ছিল না।
২০১৬ এশিয়া কাপ ফাইনাল

২০১৬ এশিয়া কাপ ফাইনাল ক্রিকেট ম্যাচটি একটি দিবা-রাত্রি ব্যাপী অনুষ্ঠিত ক্রীড়া প্রতিযোগিতা যেটি ২০১৬ সালের ৬ মার্চ বাংলাদেশের রাজধানী ঢাকার মিরপুরের শের-ই-বাংলা জাতীয় ক্রিকেট স্টেডিয়ামে বাংলাদেশ এবং ভারতের মধ্যে অনুষ্ঠিত হয় ২০১৬ এশিয়া কাপ প্রতিযোগিতার চ্যাম্পিয়ন দল নির্ধারণের জন্য।
খেলা শুরুর কয়েক ঘণ্টা পূর্বে বৃষ্টি হওয়ার ফলে ২০ ওভারের ম্যাচটিকে ১৫ ওভারে পুনর্নির্ধারণ করা হয়; ফলে ফিল্ডিং সীমাবদ্ধতা ৫ ওভারের জন্য এবং প্রতি বোলার ৩ ওভার করে বোলিং করার সুযোগ পায়।
টসে জিতে ভারত প্রথমে ফিল্ডিং করার সিদ্ধান্ত নেয়। বাংলাদেশ দল ব্যাটিং করে ১৫ ওভারে ৫ উইকেট হারিয়ে ১২০ রান করতে সক্ষম হয় এবং প্রতিপক্ষকে ১৫ ওভারে ১২১ রান করার টার্গেট দেয়। ভারত ২ উইকেট হারিয়ে ইংসের ১৩ বল বাকী থাকতেই লক্ষ্যে পৌছে যায় এবং ২০১৬ এশিয়া কাপ প্রতিযোগিতায় চ্যাম্পিয়ন হওয়ার গৌরব অর্জন করে।
উৎস :
রামবরণ য়াদব

রামবরণ য়াদব (জন্ম: ৪ ফেব্রুয়ারি ১৯৪৮) একজন নেপালি রাজনীতিবিদ এবং চিকিৎসক, ২০০৮ সালে নেপাল প্রজাতন্ত্র দেশ ঘোষণা হবার পর তিনিই নেপালের প্রথম রাষ্ট্রপতি হিসেবে নির্বাচিত হন। তিনি ২৩ জুলাই ২০০৮ থেকে ২৯ অক্টোবর ২০১৫ পর্যন্ত নেপালের রাষ্ট্রপতি হিসেবে দায়িত্ব পালন করেছেন।
পূর্বে ১৯৯৯ থেকে ২০০১ সাল পর্যন্ত স্বাস্থ্যমন্ত্রী ছিলেন এবং নেপালি কংগ্রেসের সাধারণ সম্পাদক এর দায়িত্ব পালন করছেন। ১৯৯১ সালে যাদব স্বাস্থ্য প্রতিমন্ত্রী ছিলেন। 1999 নির্বাচন এ নেপালি কংগ্রেসের প্রার্থী হিসেবে তিনি প্রতিনিধি সভা নির্বাচিত হন। নির্বাচনের পরে তিনি স্বাস্থ্যমন্ত্রী হয়েছিলেন।
মে ২০০৭ সালে, জনকপুররে যাদবের বাসভবন জঙ্গিদল জনতান্ত্রিক তরাঈ মুক্তি মোরচা দ্বারা আক্রান্ত হয়েছিল। জেটিএমএম বাড়িটিতে একটি জালিয়াতির নোটিশ জারি করে, এতে তাদের পতাকা ঝুলিয়ে একটি বোমা বিস্ফোরণ করে।
এপ্রিল ২০০৮ সংবিধান পরিষদ নির্বাচনে ধনুসা -৫ নির্বাচনী এলাকায় প্রতিদ্বন্দ্বিতা করেছিল। তিনি আসন জিতে ১০,৩৯২ ভোট পান।
২১ জুলাই ২০০৮ তারিখে ভোটের দ্বিতীয় রাউন্ডে যাদবকে প্রথম নেপালের রাষ্ট্রপতি নির্বাচিত করা হয়। সংবিধান পরিষদের ৫৯০ টি ভোটের মধ্যে তিনি ৩০৮ টি ভোট পেয়ে, তিনি রাম রাজা প্রসাদ সিং কে পরাজিত করেন, যিনি ভোটের দ্বিতীয় রাউন্ডে কমিউনিস্ট পার্টি অফ নেপাল (মাওবাদী) দ্বারা মনোনীত হয়েছিল।
২৩ জুলাই ২০০৮ তারিখে রাষ্ট্রপতি হিসাবে শপথ নিলেন যাদব। নেপালের প্রধান বিচারপতি কেদার প্রসাদ গিরি রাষ্ট্রপতি প্রাসাদ শিলাল নিবাস, রাষ্ট্রপতি ভবন এ যাদবের শপথ পাঠ করান। শপথ গ্রহণ অনুষ্ঠানে অন্যান্যের মধ্যে প্রধানমন্ত্রী গিরিজা প্রসাদ কৈরালা উপস্থিত ছিলেন। ভাইস প্রেসিডেন্ট পরমানন্দ ঝা ও শপথ নিয়েছিলেন।
ভারতের কলকাতায় অধ্যয়নকালে যাদব তার রাজনৈতিক কর্মজীবন শুরু করেন।
তিনি নেপালি রাজনীতিবিদ যারা ভারতে আত্মগোপনে ছিলেন যেমন বি. পি. কৈরালা, গণেশ মান সিং, সুবর্ণ শামশের রানা, পুুষ্প লাল শ্রেষ্ঠ, এবং সরোজ কৈরালা এর সাথে যোগাযোগ রেখে আসছিলেন। এই নেতাদের দ্বারা অনুপ্রাণিত হয়ে, যাদব সক্রিয়ভাবে রাজনীতিতে নিজেকে জড়িত করা শুরু করেন।
১৯৮০ সালে অনুষ্ঠিত গণভোটের সময় তিনি বহু দলীয় গণতন্ত্রের জন্য চ্যালেঞ্জ করেছিলেন। জনকপুরে কয়েক বছর ধরে একজন চিকিৎসক হিসেবে অনুশীলন করার সময়, তিনি নেপালি কংগ্রেস পার্টির সক্রিয় ক্যাডার হিসেবে রাজনীতিতে নিজেকে নিযুক্ত করেছিলেন।
১৯৮০ সাল থেকে ১৯৮২২ সাল পর্যন্ত তিনি নেপালের প্রথম নির্বাচিত প্রধানমন্ত্রী কৈরালার ব্যক্তিগত চিকিৎসক হিসেবে কাজ করেছিলেন।
১৯৯০ সালে নেপালে বহুজাতিক গণতান্ত্রিক বিধান পুনরুদ্ধার না হওয়া পর্যন্ত যাদবকে কারাগারে বন্দি করা হয়েছিল। তারপরে, নেপালের ধনুসা জেলার আসন নং ৫ থেকে তিনি হাউস অব রিপ্রেজেনটেটিভস এর সদস্য হিসাবে দুবার নির্বাচিত হন। তিনি ১৯৯১ থেকে ১৯৯৪ পর্যন্ত স্বাস্থ্য বিষয়ক মন্ত্রী ছিলেন। ১৯৯৯ থেকে ২০০১ সাল পর্যন্ত তিনি আবারও মন্ত্রিপরিষদে স্বাস্থ্যমন্ত্রীর দায়িত্বে নিযুক্ত হন। ১০ এপ্রিল ২০০৮ এ অনুষ্ঠিত নির্বাচনে ধনুসা জেলার একই নির্বাচনী এলাকা থেকে সংসদ সদস্য নির্বাচিত হন যাদব।
নেপালের কংগ্রেস পার্টিতে বিভিন্ন দায়িত্ব পালন করে যাদব। তিনি 15 বছর ধরে কেন্দ্রীয় কার্যনির্বাহী কমিটির সদস্য এবং সংসদীয় বোর্ডের সদস্য এবং দলের শৃঙ্খলা কমিটির সদস্য ছিলেন। রাষ্ট্রপতি নির্বাচিত হওয়ার আগে তিনি নেপালি কংগ্রেস দলের সাধারণ সম্পাদক ছিলেন।
২০১০ সালে তিনি ভারত সফর করেন এবং তিরুপতী বালাজী এবং চণ্ডীগড়ে যান, যেখানে তিনি তার মেডিক্যাল ডিগ্রি লাভ করেন। ২৬ শে মার্চ, ২০১৫ তারিখে তিনি চীন সরকারের আমন্ত্রণে চীনের সরকারি সফরের জন্য গিয়েছিলেন।
মাই হিরো একাডেমিয়া: টু হিরোস

মাই হিরো একাডেমিয়া: টু হিরোস (জাপানি: 僕のヒーローアカデミア সিনেমা ～２人の英雄ヒーロー～ Hepburn:Boku no Hīrō Academia THE MOVIE: Futari no Hīrō) একটি ২০১৮ সালের জাপানি অ্যানিমেটেড চলচ্চিত্র। এটা কোহেই হিরোকেশির মাই হিরো একাডেমিয়ার উপর ভিত্তি করে বানানো হয়েছে। এটি মূলত দ্বিতীয় ও তৃতীয় মৌসুমের আনিমে ধারাবাহিকের মধ্যকার কাহিনী। এই চলচ্চিত্র কেনজি নাগাসাকি পরিচালনা করেন এবং আনিমে এক্সপো (Anime Expo) হলো একটি আন্তর্জাতিক আয়োজন যেখানে আনিমে সংক্রান্ত পণ্যসমূহ প্রদর্শিত হয় এবং নতুন এনিমে সিরিজ বা চলচ্চিত্রের প্রিমিয়ার অনুষ্ঠিত হয়। এই চলচ্চিত্রের প্রিমিয়ার ২০১৮ সালের ৫ জুলাই অনুষ্ঠিত হয় এবং পরে এটি জাপানের চলচ্চিত্রের প্রেক্ষাগৃহে ২০১৮ সালের ৩ আগস্ট তারিখে মুক্তি পায়।
দ্য বেস্ট ফিফা ফুটবল পুরস্কার ২০১৮

দ্য বেস্ট ফিফা ফুটবল পুরস্কার ২০১৮ হল ফিফা কর্তৃক প্রদানকৃত বার্ষিক পুরস্কার অনুষ্ঠান। এটি ২০১৮ সালের ২৩শে সেপ্টেম্বর ইংল্যান্ডের লন্ডনের রয়াল ফেস্টিভাল হলে অনুষ্ঠিত হয়েছে। ২০১৮ সালের ৪ঠা জুলাই তারিখে, এই পুরস্কারের নির্বাচক প্যানেল ঘোষণা করা হয়েছিল।
২০১৮ সালের ২৪শে জুলাই তারিখে, এই পুরস্কারের জন্য ১০ খেলোয়াড়ের বাছাই তালিকা প্রকাশ করা হয়। ২০১৮ সালের ৩রা সেপ্টেম্বর তারিখে, শীর্ষ ৩ খেলোয়াড়ের নাম প্রকাশ করা হয়।
লুকা মদরিচ ২৯% ভোট পেয়ে এই পুরস্কারটি জয়লাভ করেছেন।
এই বছরের সেরা পুরুষ খেলোয়াড় নির্বাচনের মানদণ্ড ছিল: ২০১৭ সালের ৩রা জুলাই হতে ২০১৮ সালের ১৫ই জুলাই পর্যন্ত প্রত্যেক খেলোয়াড়ের নিজ নিজ অর্জন।
!ক্রম
!খেলোয়াড়
!যে ক্লাবের হয়ে খেলেছে
!জাতীয় দল
!শতাংশ
!colspan="5"| চূড়ান্ত খেলোয়াড়
তেজগাঁও মহিলা কলেজ

তেজগাঁও মহিলা কলেজ তেজগাঁও ঢাকা বাংলাদেশের একটি বেসরকারি কলেজ । এই কলেজটি "তেজগাঁও মহিলা কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
তেজগাঁও মহিলা কলেজটি ১৯৭২ সালে জাতির জনক বঙ্গবন্ধু শেখ মুজিবুর রহমানের প্রত্যক্ষ অনুপ্রেরণায় তেজগাঁও অঞ্চলের সাধারণ মানুষের মেয়েদের উচ্চ শিক্ষার সুযোগ সৃষ্টির লক্ষ্যে প্রতিষ্ঠিত হয়। প্রতিষ্ঠালগ্ন থেকেই উচ্চ মাধ্যমিক শ্রেণীতে বিজ্ঞান, মানবিক ও ব্যবসায়শিক্ষা শাখায় অত্যন্ত সুনামের সাথে শিক্ষা কার্যক্রম পরিচালিত হয়ে আসছে। পরবর্তীতে ঢাকা বিশ্ববিদ্যালয়ের অধীনে ১৯৮৭ সালে স্নাতক (পাস) কোর্সের অধিভুক্তি লাভ করে। বর্তমানে কলেজটিতে জাতীয় বিশ্ববিদ্যালয়ের অধীনে বিবিএ (প্রফেশনাল) কোর্সসহ আরো দশটি বিবিএ (সম্মান) কোর্স চালু রয়েছে।
শিক্ষা ছাড়া কোন জাতির উন্নতি সম্ভব নয়। দেশের জনসংখ্যার অর্ধেক নারী, কাজেই নারী শিক্ষার উন্নয়ন ছাড়া জাতীয় অগ্রগতি অসম্ভব। আর এই নারী শিক্ষার প্রয়োজনীয়তা অনুধাবন করেই বহুকাল পূর্বে নেপোলিয়ন বলেছিলেন, ”আমাকে একটি শিক্ষিত মা দাও, আমি একটি শিক্ষিত জাতি উপহার দিব”। তাই দেশের উন্নয়ন ও যুগের চাহিদা মেটাতে প্রয়োজন যুগোপযোগী নারী শিক্ষা। সেই লক্ষে তেজগাঁও মহিলা কলেজ নতুন শতকের প্রত্যাশার সঙ্গে সংগতি রেখে নব উদ্যমে যাত্রা শুরু করেছে। আমরা এই প্রতিষ্ঠানটিকে মেয়েদের উচ্চশিক্ষার ক্ষেত্রে একটি ব্যতিক্রমধর্মী শিক্ষাপ্রতিষ্ঠান হিসাবে গড়ে তোলার লক্ষ্যে অবিরাম প্রয়াস চালাচ্ছি। সেই লক্ষ্যে ২০১০-২০১১ শিক্ষাবর্ষ থেকে কলেজটিতে অনার্স কোর্স খোলা হয়েছে। বর্তমানে কলেজটিতে জাতীয় বিশ্ববিদ্যালয়ের অধীনে ১১টি বিষয়ে অনার্স কোর্স এবং হিসাববিজ্ঞান ও ব্যবস্থাপনা বিষয়ে মাস্টার্স কোর্সে পাঠদান চলছে। আরো তিনটি বিষয়ে অনার্স কোর্স ও তিনটি বিষয়ে মাস্টার্স কোর্স অধিভুক্তি প্রক্রিয়াধীন রয়েছে। আমার বিশ্বাস, খুব শিঘ্রই নারী উচ্চশিক্ষার ক্ষেত্রে কলেজটি শুধুমাত্র ঢাকা শহরে নয়, সমগ্র বাংলাদেশে একটি গুরুত্বপূর্ণ অবস্থান তৈরী করতে সক্ষম হবে।
কলেজের শিক্ষার্থীদের শিক্ষা সুবিধার্থে একটি সুপরিসর গ্রন্থাগার রয়েছে। গ্রন্থাগারটি পালাক্রমে একাধিক গ্রন্থাগারিকের তত্ত্বাবধানে পরিচালিত হয়। এছাড়া বিভিন্ন বিষয়ানুগ ব্যবহারিক শিক্ষার প্রয়োজনে রয়েছে পরীক্ষাগার।
মনোরম পরিবেশে ছাত্র-ছাত্রীদের কোলাহলে রাজধানী ঢাকার প্রান কেন্দ্র তেজগাওে ক্যাম্পাসটিকে করে তুলেছে সজীব ও প্রাণবন্ত।
লালমাটিয়া সরকারি মহিলা কলেজ

লালমাটিয়া সরকারি মহিলা কলেজ ঢাকা বাংলাদেশের একটি সরকারি কলেজ। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে।
কলেজটির যাত্রা শুরু ২৫ জন শিক্ষার্থী নিয়ে, ১২ বিঘা জমির ওপর ভবন। কলেজের এক স্মরণিকায় উল্লেখ করা হয়েছে, এটি প্রতিষ্ঠিত হয়েছিল লালমাটিয়া কো-অপারেটিভ হাউজিং সোসাইটির উদ্যোগে। সোসাইটির টাকা, নিজেদের ব্যক্তিগত সংগ্রহ এবং বিত্তবান ব্যক্তিদের সহায়তায় কলেজটি দাঁড়িয়ে গেছে। এখন এর শিক্ষার্থী প্রায় সাত হাজার। শিক্ষক ১৩১ জন।
১৯৬৬ সালে লালমাটিয়া মহিলা কলেজটি প্রতিষ্ঠিত হয়। এখন ঢাকা শিক্ষাবোর্ডের অধীনে বিজ্ঞান, মানবিক এবং ব্যবসায় শিক্ষা শাখায় উচ্চ মাধ্যমিক কোর্সের পাশাপাশি জাতীয় বিশ্ববিদ্যালয়ের অধীনে স্নাতক পাস, সম্মান, মাস্টার্স প্রিলিমিনারি এবং ফাইনাল কোর্স রয়েছে এখানে।
কলেজটি ১৯৯১ সালে উচ্চ মাধ্যমিক স্তরে ঢাকা মহানগরের শ্রেষ্ঠ শিক্ষালয়ের গৌরব অর্জন করেছে। এছাড়াও জাতীয় বিশ্ববিদ্যালয় কলেজ র‍্যাংকিং-২০১৫ এ সমগ্র বাংলাদেশের সরকারি ও বেসরকারী পর্যায়ের অনার্স ও মাস্টার্স কলেজের মধ্যে ১০ম এবং বেসরকারী কলেজের মধ্যে ২য় স্থান অধিকার করে। ঢাকা ময়মনসিংহ অঞ্চলের মধ্যে ৬ষ্ঠ স্থান অধিকার করে দেশের অন্যতম সেরা পোস্ট গ্রাজুয়েট কলেজ হওয়ার গৌরব অর্জন করে এবং মহিলা কলেজগুলো মধ্যে প্রথম স্থান অর্জন করেছে।
কলেজটিতে পর্দথবিজ্ঞান, গণিত, রসায়ন, জীববিজ্ঞান, সাচিবিকবিদ্যা ও অফিস ব্যবস্থাপনা, মনোবিজ্ঞান, গার্হস্থ্য অর্থনীতি এবং ভূগোল সহ ৮টি গবেষণাগার রয়েছে।
লালমাটিয়া মহিলা কলেজ 
লালমাটিয়া হাউজিং সোসাইটি 
লালমাটিয়া 
ঢাকা-১২০৭, 
বাংলাদেশ
এ্যারোনটিকাল কলেজ অব বাংলাদেশ

এ্যারোনটিকাল কলেজ অব বাংলাদেশ (এসিবি) এ্যারনোটিক্যাল ইঞ্জিনিয়ারিংয়ে আন্তর্জাতিকভাবে স্বীকৃত উচ্চ একাডেমিক যোগ্যতা প্রদানের জন্য প্রথম ইনস্টিটিউট। এটি ২০০৬ সালে প্রতিষ্ঠিত হয়েছিল এবং এটি এডক্সেলের অনুমোদিত শিক্ষা কেন্দ্র।
এসিবি ১৯৯৭ থেকে এভিয়েকনের নামে যাত্রা শুরু করে। ২০০৩ সালে এটি এভিয়েকন থেকে এ্যারোনটিকাল ইনস্টিটিউট অব বাংলাদেশ (এআইবি) এর নাম পরিবর্তন করে। ২০০৬ সাল থেকে, এআইবি বাংলাদেশ কারিগরি শিক্ষা বোর্ড এর অধীনে ডিপ্লোমা কোর্স পরিচালনা করে এবং এ্যারোনটিকাল কলেজ অব বাংলাদেশ (ACB) ইউকে এডক্সেলের অধীনে আন্ডার গ্রাজুয়েট কোর্স দিয়ে শুরু করে।
এ্যারোনটিকালইঞ্জিনিয়ারিং এর উপর শিক্ষা, গবেষণা এবং উদ্যোগের একটি শ্রেষ্ঠত্ব কেন্দ্র হয়ে উঠাই আমাদের দর্শন।
ACB হযরত শাজালাল আন্তর্জাতিক বিমানবন্দরের নিকট উত্তরা মডেল টাউনে উত্তরা পশ্চিম থানার পাশে ১১ নং সেকটর ২০ নং সড়কে ৩৮ নং বাসায় অবস্থিত।
এখানে এডেক্সেল ও বিটেক থেকে অনুমোদিত ডিপ্লোমা ও বিএসসি কোর্স রয়েছেঃ
স্বল্প মেয়াদী কোর্স সমূহ
শিয়াকুল

শিয়াকুল বা শিয়ালকুল বা শেকুল বা জংলী কুল, বন বরই, গোট বরই (বৈজ্ঞানিক নাম: Ziziphus oenoplia, ইংরেজি নাম: jackal jujube, small-fruited jujube or wild jujube) (হিন্দি নাম: मकोरा) রামনাসি পরিবারের "জিজিফাস" গণের একটি সপুষ্পক উদ্ভিদ।
লতা জাতীয় এই গাছ ১.৫ মিটার উচ্চতা পর্যন্ত বৃদ্ধি পায়।
ক্রেগ ম্যাথুজ

ক্রেগ রাসেল ম্যাথুজ (; জন্ম: ১৫ ফেব্রুয়ারি, ১৯৬৫) কেপ প্রদেশের কেপটাউনে জন্মগ্রহণকারী দক্ষিণ আফ্রিকান সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯৯১ থেকে ১৯৯৭ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিংয়ে সবিশেষ পারদর্শিতা দেখিয়েছেন ক্রেগ ম্যাথুজ।
পাইনল্যান্ডস হাই স্কুলে অধ্যয়ন করেছেন তিনি। সমগ্র খেলোয়াড়ী জীবনে ১৮ টেস্ট ও ৫৬টি একদিনের আন্তর্জাতিকে অংশ নিয়েছেন।
বিচার বুদ্ধিসম্পন্ন অধিনায়ক হিসেবে পরিচিত হানসি ক্রনিয়ের ডানহাত হিসেবে দুই বছর বিবেচিত হয়ে আসছিলেন। ১৯৯০-এর দশকের মাঝামাঝি সময়ে দক্ষিণ আফ্রিকায় সফলতার পিছনে ক্রেগ ম্যাথুজকে প্রায়শঃই পরোক্ষ ভূমিকায় অবতীর্ণ হতে হতো। প্রচণ্ড চাপের মাঝে থেকেও নিজেকে সংযত রাখতেন ও শান্ত থাকতেন। ঐ সময়ে তরুণ ক্রনিয়েকে বেশ কয়েকবার রক্ষা করেছেন। চার পেসার নিয়ে গড়া দক্ষিণ আফ্রিকা দলের বোলিং আক্রমণে প্রতিকূলতার মাঝেও অনেকগুলো ওভার করে কম রান খরচায় তার বেশ সুনাম ছিল।
১৯৯৪ সালে অস্ট্রেলিয়া দল দক্ষিণ আফ্রিকা গমন করে। কেপটাউনের নিউল্যান্ডসে অনুষ্ঠিত টেস্টে নিজস্ব সপ্তম খেলায় ৫/৮০ লাভ করেন। এরপর একই সালে সফরকারী নিউজিল্যান্ডের বিপক্ষে অনুষ্ঠিত টেস্টে সুন্দর ক্রীড়ানৈপুণ্য প্রদর্শন করেন ক্রেগ ম্যাথুজ। জোহেন্সবার্গের নিউ ওয়ান্ডারার্স স্টেডিয়ামে ৫/৪২ বোলিং পরিসংখ্যান গড়েন।
২৩ অক্টোবর, ১৯৯৩ তারিখে সফরকারী অস্ট্রেলিয়ার বিপক্ষে সুন্দর ক্রীড়াশৈলী প্রদর্শন করেন। ডারবানের কিংসমিড ক্রিকেট গ্রাউন্ডে সিরিজের ৪র্থ ওডিআইয়ে ৪/১০ বোলিং পরিসংখ্যান গড়ে অস্ট্রেলীয় ইনিংসে ধ্বস নামান। খেলায় তাকে ব্যাট হাতে মাঠে নামতে হয়নি ও তার দল খুব সহজেই ৭ উইকেটে জয় পায়। ঐ খেলায় তিনি ম্যান অব দ্য ম্যাচের পুরস্কার পেয়েছিলেন। ২১ ডিসেম্বর, ১৯৯৪ তারিখে মান্ডেলা ট্রফির দ্বাদশ খেলায় শ্রীলঙ্কার বিপক্ষে অল-রাউন্ড নৈপুণ্য দেখান। পোর্ট এলিজাবেথের সেন্ট জর্জেস পার্কে ব্যাট হাতে ৮ বল মোকাবেলা করে এক বাউন্ডারির সাহায্যে অপরাজিত ১১ রান তুলার পর বল হাতে ৩/২২ পেয়ে দলকে ৪৪ রানের জয়ে সহায়তা করেন। এ খেলায়ও তিনি ম্যান অব দ্য ম্যাচের পুরস্কার পেয়েছিলেন। ১৬ এপ্রিল, ১৯৯৬ তারিখে পেপসি শারজাহ কাপের ৫ম খেলায় পাকিস্তানের বিপক্ষে ওডিআইয়ে অংশ নেন। ব্যাট হাতে মাঠে না নামলেও ৩/১৯ বোলিং পরিসংখ্যানের পাশাপাশি ১ কট নিয়ে ম্যান অব দ্য ম্যাচের পুরস্কার পেয়েছিলেন ক্রেগ ম্যাথুজ। ঐ খেলায় তার দল ৮ উইকেটে জয় তুলে নেয়।
মাঠের বাইরেও খেলাকে ছড়িয়ে দিয়েছেন। প্রথম-শ্রেণীর ক্রিকেট থেকে অবসর গ্রহণের পর ওয়েস্টার্ন প্রভিন্সের বিপণনকারী ব্যবস্থাপক হিসেবে মনোনীত হন।
নিউ মডেল ডিগ্রী কলেজ

নিউ মডেল ডিগ্রী কলেজ ঢাকা বাংলাদেশের একটি বেসরকারি কলেজ । সিসি ক্যামেরার আওতায় আধুনিক সুযোগ সুবিধা সহ মাল্টিমিডিয়া শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজের নিজস্ব ক্যাম্পাস। এইচএসসি থেকে শুরু করে মাস্টার্স পর্যন্ত কার্যক্রম চলমান আছে।
নিউ মডেল ডিগ্রি কলেজ ঢাকা মহানগরীর ধানমন্ডির রাসেল স্কয়ার সংলগ্ন শুক্রাবাদে অবস্থিত। উচ্চ মাধ্যমিকের পাশাপাশি কলেজেটির সূচনাই স্নাতক শ্রেণি দিয়ে। ১৯৯৬-৯৭ শিক্ষাবর্ষ হতে এ কলেজে জাতীয় বিশ্ববিদ্যালয়ের অধীনে হিসাববিজ্ঞান, মার্কেটিং, ব্যবস্থাপনা, ফিন্যান্স এন্ড ব্যাংকিং, সমাজকর্ম ও ইংরেজি বিষয়ে অনার্স ও মাষ্টার্স বিষয়ে পাঠদান করা হচ্ছে। তাছাড়া ২০১২-১৩ শিক্ষাবর্ষ হতে বিবিএ (প্রফেশনাল) কোর্সও চালু করা হয়েছে। 
এটি ধানমন্ডির শুক্রাবাদ এলাকার রাসেল স্কয়ারে অবস্থিত।
ওরিয়েন্টাল পার্ল টাওয়ার

ওরিয়েন্টাল পার্ল রেডিও অ্যান্ড টেলিভিশন টাওয়ার (চীনা: 东方 明珠 塔; পিনইন: ডোংফং মিনঝুজত; সাংহাইনিস: টোনফন মিন্টসাইট, সরকারী নাম: 东方 明珠 广播 电视塔) সাংহাইয়ের একটি টিভি টাওয়ার, যা পুন্ডং নিউ এরিয়া অঞ্চলের লুজিয়াজুইয়ের প্রান্তে হুংপ্পু নদীর পাশে বান্ডের বিপরীতে অবস্থিত। এটি এই অঞ্চলে একটি স্বতন্ত্র ল্যান্ডমার্ক তৈরি করে। এর প্রধান ডিজাইনার ছিলেন জিয়াং হুয়ান চেন, লিন বেনলিন এবং ঝাং জিউলিন। নির্মাণ শুরু ১৯৯১ সালে, এবং টাওয়ারটি ১৯৯৪ সালে সম্পন্ন হয়।
৪৬৮ মিটার (১,৫১৩ ফুট) উচ্চতার, এই টাওয়ার ১৯৯৪-২০০৭ সাল পর্যন্ত চীনের সবচেয়ে লম্বা কাঠামো ছিল, ২০০৭ সালে এই উচ্চতা সাংহাই বিশ্ব আর্থিক কেন্দ্র অতিক্রম করেছিল। এটি চীন জাতীয় পর্যটন প্রশাসন কর্তৃক একটি এএএএএ সুন্দর এলাকা হিসাবে শ্রেণীবদ্ধ। টাওয়ারটি উজ্জ্বলভাবে রাত্রে বিভিন্ন এলইডি ক্রমগুলিতে জ্বলে। ৭ জুলাই ২০০৭ সালে, ওরিয়েন্টাল পার্ল টাওয়ারটি 'চীনা লাইভ আর্থ কনসার্টের' আয়োজক ছিল।
টাওয়ারে বড় এবং ছোট বৈশিষ্ট্যের ১১ টি গোলক রয়েছে। টাওয়ারের দৈর্ঘ্য বরাবর দুটি বৃহত্তর গোলক, নিম্নের গোলকের জন্য ৫০ মিটার (১৬৪ ফুট) এবং উপরের গোলকের জন্য ৪৫ মিটার (১৪৮ ফুট) পর্যন্ত ব্যাস রয়েছে। গোলকগুলি তিন কলাম দ্বারা সংযুক্ত, প্রতিটি কলাম ৯ মি (৩০ ফুট) ব্যাস যুক্ত। সর্বোচ্চ গোলকের ব্যাস ১৪ মিটার (৪৬ ফুট)।
সমগ্র টাওয়ারটি তিনটি বিশাল কলাম দ্বারা সমর্থিত যা ভূগর্ভস্থভাবে শুরু হয়।
টাওয়ারে বিভিন্ন উচ্চতার পনেরটি পর্যবেক্ষণমূলক স্থান আছে। সর্বোচ্চ পর্যবেক্ষণমূলক স্থান (স্পেস মডিউল নামে পরিচিত) ৩৫০ মিটার (১,১৪৮ ফুট) উচ্চতায় অবস্থিত। নিচের স্তরগুলি ২৬৩ মিটার (৮৬৩ ফুট) (দর্শনীয় ফ্লোর) এবং ৯০ মিটার (২৯৫ ফুট) (স্পেস সিটি) উচ্চতায় রয়েছে। ২৬৭ মিটার (৮৭৬ ফুট) উচু স্তরে একটি ঘূর্ণমান রেস্তোরাঁ রয়েছে। টাওয়ারে প্রদর্শনী সুবিধা এবং একটি ছোট কেনাকাটা কেন্দ্রে রয়েছে। দুটি বড় গোলকের মধ্যে ২০-রুমের হোটেল রয়েছে, যা মহাকাশের হোটেল নামে পরিচিত। উপরের পর্যবেক্ষণ প্ল্যাটফর্মটিতে ১.৫ ইঞ্চি পুরু কাচের মেঝে রয়েছে।
একটি অ্যান্টেনা, সম্প্রচার টিভি এবং রেডিও প্রোগ্রামগুলি ১১৮ মিটার (৩৮৭ ফুট) থেকে সর্বোচ্চ ৪৬৮ মিটার (১,৫৩৫ ফুট) উচ্চতায় নির্মাণ করা হয়েছে।
এটা বলা হয়েছে [কার দ্বারা?] টাওয়ারে একটি পাইপ যন্ত্রের বিস্ময়কর স্প্রিংযুক্ত শব্দ, (জেড পাথরের প্লেটের উপর বড় এবং ছোট পতনের শব্দের মতো) বাই জুইয়ের দ্বারা তান বংশের কবিতা পিপা গানের একটি শ্লোকের উপর ভিত্তি করে তৈরি করা হবে (大珠小珠落玉盘/大珠小珠落玉盤/dà zhū xiǎo zhū luò yù pán)। যাইহোক, ডিজাইনার জিয়াং হুয়ানচেন বলেছেন যে টাওয়ারটি ডিজাইন করার সময় তার পরিকল্পনাতে কবিতা ছিল না। এই ধরনা ছিল জুরি বোর্ডের প্রধানের, যিনি বলেছিলেন যে তিনি তাকে সেই কবিতার কথা মনে করিয়ে দিয়েছেন।
১৩ এপ্রিল ২০১০ সালে টাওয়ারের শীর্ষস্থানের অ্যান্টেনাতে প্রায় রাত ১০ টায় আগুন লেগে যায়। আগুন তখন অগ্নিনির্বাপকদের দ্বারা নিভিয়ে ফেলা হয়। কোন হতাহতের খবর করা হয়নি। আগুনের আগে বজ্রধ্বনি শোনা গিয়েছিল।
ফ্রাঙ্কলিন স্টিফেনসন

ফ্রাঙ্কলিন দাকস্তা স্টিফেনসন (; জন্ম: ৮ এপ্রিল, ১৯৫৯) বার্বাডোসের সেন্ট জেমস এলাকায় জন্মগ্রহণকারী বিখ্যাত ও সাবেক ওয়েস্ট ইন্ডিয়ান প্রথম-শ্রেণীর ক্রিকেট তারকা। চারটি মহাদেশে বিভিন্ন দলের সদস্যরূপে প্রথম-শ্রেণীর ক্রিকেটে অংশগ্রহণ করেছেন। দলে তিনি মূলতঃ অল-রাউন্ডার ছিলেন। মাঝারিসারির মারকুটে ডানহাতি ব্যাটসম্যান হিসেবে খেলার পাশাপাশি ডানহাতে ফাস্ট বোলিং করতেন ফ্রাঙ্কলিন স্টিফেনসন।
স্বর্ণালী সময়ে আরোহণকালে প্রকৃত ফাস্ট বোলারের দায়িত্ব পালন করতেন। পাশাপাশি ধীরগতিসম্পন্ন বলের প্রবর্তক তিনি ও একদিনের ক্রিকেটে প্রথম বোলার হিসেবে নিয়মিতভাবে এ ধরনের বল করতেন। প্রকৃত অল-রাউন্ডার হিসেবে ফ্রাঙ্কলিন স্টিফেনসন ১৯৭৮ সালে ওয়েস্ট ইন্ডিজের যুবদলের পক্ষে প্রথমবারের মতো ইংল্যান্ড গমন করেন। এরপর আট মাসেরও কম সময়ের মধ্যে ১৯৮১সালে অক্টোবরের শেষদিকে প্রথম-শ্রেণীর ক্রিকেটে অভিষিক্ত হন। প্রথমে অস্ট্রেলিয়ায় তাসমানিয়া, এরপর নিজ জন্মভূমি বার্বাডোস ও অবশেষে ইংরেজ কাউন্টি ক্রিকেটে গ্লুচেস্টারশায়ারের পক্ষে খেলেছেন। তবে, অভিষেক খেলার পর ১৯৮২-৮৩ মৌসুমে চতুর্থ মহাদেশের দলে অংশগ্রহণের পর বিপত্তি ঘটতে শুরু করে।
লরেন্স রো ও আলভিন কালীচরণের নেতৃত্বে বিদ্রোহী ওয়েস্ট ইন্ডিজ একাদশের সদস্যরূপে দক্ষিণ আফ্রিকা সফরে যান। বিশ্ব ক্রিকেট থেকে তৎকালীন বর্ণবৈষম্যবাদী দক্ষিণ আফ্রিকায় টেস্ট ও একদিনের আন্তর্জাতিকে অংশ নেন তারা। ফলশ্রুতিতে দলের প্রত্যেক সদস্যকেই আজীবনের জন্য সকল স্তরের ক্রিকেট খেলতে নিষেধাজ্ঞা প্রদান করা হয়। ১৯৮৯ সালে এ নিষেধাজ্ঞা প্রত্যাহার করা হলেও ফ্রাঙ্কলিন স্টিফেনসনকে আর টেস্ট খেলতে দেখা যায়নি। বৈশ্বিক পর্যায়ে তাকে অন্যতম সেরা ক্রিকেটারের মর্যাদা দেয়া হলেও ওয়েস্ট ইন্ডিজের পক্ষে টেস্ট খেলার সুযোগ পাননি।
বিদ্রোহী সদস্যদের অনেকের ন্যায় স্টিফেনসনকে ওয়েস্ট ইন্ডিয়ান ক্রিকেটে খেলতে দেখা যায়। ১৯৮৯-৯০ মৌসুমের রেড স্ট্রিপ কাপ সিরিজে বার্বাডোসের পক্ষে খেলেন। তবে, খেলোয়াড়ী জীবনের অধিকাংশ সময়ই ইংরেজ কাউন্টি দল ও দক্ষিণ আফ্রিকায় ফ্রি স্টেটের পক্ষে খেলেছেন তিনি।
১৯৮৮ সালে নটিংহ্যামশায়ারের পক্ষে প্রথম মৌসুম অতিবাহিত করেন ফ্রাঙ্কলিন স্টিফেনসন। প্রথম মৌসুমটি দূর্দান্তভাবে অতিক্রম করেন। ১৯৬৯ সাল থেকে ইংরেজ প্রথম-শ্রেণীর খেলা কম আয়োজনের প্রেক্ষিতে একমাত্র খেলোয়াড় হিসেবে নিউজিল্যান্ডীয় বিখ্যাত অল-রাউন্ডার রিচার্ড হ্যাডলি’র ১০০০ রান ও ১০০ উইকেট প্রাপ্তির ন্যায় ডাবল লাভের পর ১৯৮৮ সালে সর্বশেষ ক্রিকেটার হিসেবে তিনি এ কৃতিত্বের অধিকারী হন। এ মৌসুমে ১০১৮ রান ও ১২৫ উইকেট পান তিনি। ফলশ্রুতিতে পরের বছর উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। এছাড়াও, ক্রিকেট সোসাইটি’র পক্ষ থেকে শীর্ষস্থানীয় অল-রাউন্ডারের মর্যাদা দেয়া হয়। তন্মধ্যে, মৌসুমের চূড়ান্ত খেলায় ইয়র্কশায়ারের বিপক্ষে উভয় ইনিংসে নটসের পক্ষে সেঞ্চুরি করার পাশাপাশি ১১ উইকেট লাভ করেন। অসাধারণ ক্রীড়াশৈলী প্রদর্শন করা স্বত্ত্বেও নটসরা ১২৭ রানের ব্যবধানে পরাভূত হয়েছিল।
পরবর্তী তিন মৌসুমেও নিরবিচ্ছিন্নভাবে তিনি তার এই কার্যকর অল-রাউন্ড নৈপুণ্য অব্যাহত রাখেন। ১৯৯২ সালে সাসেক্সে স্থানান্তরিত হন। সেখানে তিনি আরও চার মৌসুম খেলেন। ১৯৯৪ সালে ৭৫০ রান ও ৬৭ উইকেট নিয়ে শীর্ষস্থানীয় অল-রাউন্ডার হন।
১৯৯৫ সালের পর ইংরেজ কাউন্টি ক্রিকেট থেকে অবসর নেন ও দক্ষিণ আফ্রিকান ঘরোয়া ক্রিকেটে অংশ নেন। ১৯৯৬-৯৭ মৌসুমের পর আর খেলার জগতে ফিরে আসেননি তিনি। ক্রিকেট খেলার পাশাপাশি দক্ষ গল্ফার হিসেবে ফ্রাঙ্কলিন স্টিফেনসনের সুনাম ছিল।
বিষ্ণুপ্রিয়া

শ্রীমতী বিষ্ণুপ্রিয়া দেবী ছিলেন শ্রীমন্মহাপ্রভু চৈতন্যদেবের সহধর্মিণী। ষোড়শ শতাব্দীর নবদ্বীপ ধামের বিশিষ্ট বিদুষী নারী। তৎকালীন হিন্দু সমাজ সংস্কারে চৈতন্য মহাপ্রভুকে সাহায্য করতেন। তিনি পরম বৈষ্ণব সাধিকাও ছিলেন। তিনি পশ্চিমবঙ্গের নবদ্বীপ শহরে জন্মগ্রহণ করেন।
ষোড়শ শতকের এক বসন্তকালে শ্রীপঞ্চমী তিথিতে শ্রী নবদ্বীপ ধামে বৈদিক মন্ত্র গর্জ্জনা মধ্যে রাজপণ্ডিত শ্রীমন্ত সনাতন মিশ্রের গৃহে কুমারী বিষ্ণুপ্রিয়া জন্ম গ্রহণ করেন। কন্যার নামকরণ তাৎপর্যপূর্ণ ভাবে করা হল "বিষ্ণুপ্রিয়া" যাহা বিষ্ণুপত্নী দেবী লক্ষ্মী-সরস্বতীর পর্যায় ।
অক্ষর পরিচয়াদি প্রাথমিক শিক্ষা তিনি তাহার গৃহ থেকেই প্রাপ্ত করেন এবং সনাতন মিশ্রর বাড়ি তে টোল থাকা দরূন পণ্ডিত সনাতন মিশ্রর নিজ ছাত্রদেরকে বেদ-বেদান্ত-দর্শনাদি শাস্ত্রীয় শিক্ষা দিতেন । এইসব শাস্ত্র শিক্ষা কুমারী বিষ্ণুপ্রিয়া সরাসরি না প্রাপ্ত করা সত্ত্বেও তিনি নিত্য আড়ালে শাস্ত্রচর্চা শুনে শুনে বড় হন এবং খুব দ্রুতই গূঢ়ভাবে শাস্ত্রীয় জ্ঞাজ্ঞান এবং বাকপটুতে পারঙ্গত প্রাপ্ত করেন। সেই যুগীয় মহিলাদের মধ্যে এমন এক বিদুষী নারী হওয়া অনেক দুর্লভ বিষয় ছিল। 
অতঃপর কুমারী বিষ্ণুপ্রিয়ার নবযৌবন প্রাপ্ত অবস্থায় শ্রী নবদ্বীপ ধামের পণ্ডিত শ্রীমন্ত বিশ্বম্ভর মিশ্র (নিমাই পণ্ডিতের) সঙ্গে তাহার বিবাহ সম্পন্ন হয়। তিনি বিশ্বম্ভরের দ্বিতীয় স্ত্রী ছিলেন। ইতিহাসকার এবং জনশ্রুতি থেকে জানা যাযয়, শ্রীমন্ত সনাতন মিশ্রের পূর্বপুরুষ মিথিলাঞ্চল থেকে আগত বৈদিক ব্রাহ্মণ ছিলেন এবং পরবর্তীতে তিনিও এক ধনাঢ্য রাজপণ্ডিত ছিলেন।
শ্রী চৈতন্য মহাপ্রভু গৃহত্যাগ করার পর তিনি প্রচুর কষ্ট পেয়েছিলেন। স্বামী বিরহ যন্ত্রনায় তিনি বাকি জীবনটা উৎসর্গ করেন ভগবানের সেবার জন্য। তিনি পণ্ডিত ও জ্ঞানী মহিলা ছিলেন। অনেক পতিত এবং মূঢ়জনকে আধ্যাত্মিক জ্ঞান দান করেছিলেন। শেষ জীবনে একবার স্বামীর সাথে দেখা করার সুযোগ হয়েছিল তার। সন্ন্যাস নেওয়ার পর মহাপ্রভু একবারই তার মাকে দেখতে আসেন। তখন বিষ্ণুপ্রিয়া মহাপ্রভুকে একটু প্রদীপ দেখাবার সুযোগ পেয়েছিলেন। স্বামীকে প্রণাম করার পর তাকিয়ে দেখেন স্বামী আর সেখানে নেই। শুধু রয়ে গেছে তার খড়ম। ইতিহাসে তিনি সম্ভবত একমাত্র নারী যিনি পরবর্তী সমগ্র জীবনে শুধু স্বামীর খড়ম পূজা করেই কাটিয়ে দিয়েছিলেন। স্বামীর প্রতি তার যে অগাধ ভালোবাসা, প্রেমাশ্রুতা, তাকে মহীয়সী বানিয়েছে, তাই সকল হিন্দুনারীগণের আদর্শ হিসেবে বিবেচিত হন।
কুলতলি বিধানসভা কেন্দ্র

কুলতলি (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৯ নং কুলতলি (এসসি) বিধানসভা কেন্দ্রটি কুলতলি সমষ্টি উন্নয়ন ব্লক ও বৈশাটা, চুপরিঝাড়া, মনিরহাট, নলগোরা গ্রাম পঞ্চায়েত জয়নগর ২ সমষ্টি উন্নয়ন ব্লক এর অন্তর্গত।
কুলতলি বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।
সিপিআই (এম) এর রামশঙ্কর হালদার তার নিকটতম প্রতিদ্বন্দ্বী তৃণমূল কংগ্রেসের গোপাল মাঝিকে পরাজিত করেন।
সিপিআই (এম) এর রামশঙ্কর হালদার জয়ী হন তার নিকটতম প্রতিদ্বন্দ্বী এসইউসিআই (সি) এর জয় কৃষ্ণ হালদারকে পরাজিত করেন।
এসইউসিআই (সি) এর জয় কৃষ্ণ হালদার জয়ী হন, তার নিকটতম প্রতিদ্বন্দ্বী সিপিআই (এম) এর রামশঙ্কর হালদারকে পরাজিত করেন।
২০০৬ সালের নির্বাচনে, এসইউসি এর জয়কৃষ্ণ হালদার কুলতলি (এসসি) কেন্দ্র থেকে জয়ী হন,তার নিকটতম প্রতিদ্বন্দ্বী সিপিআই (এম) এর রামশঙ্কর হালদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। এসইউসি এর প্রবোধ পুরকাইত ১৯৭৭ থেকে ২০০১ সাল পর্যন্ত কুলতলি (এসসি) কেন্দ্র থেকে জয়ী হন, ২০০১ এবং ১৯৯৬ সালে সিপিআই (এম) এর রামশঙ্কর হালদারকে পরাজিত করেন, ১৯৯১ সালে সিপিআই (এম) এর রমণী রঞ্জন দাসকে, ১৯৮৭ এবং ১৯৮২ সালে কংগ্রেসের অরবিন্দ নস্করকে এবং ১৯৭৭ সালে জনতা পার্টির আনন্দী তান্তিকে পরাজিত করেন।
১৯৭২ সালে কংগ্রেসের অরবিন্দ নস্কর জয়ী হন।v ১৯৭১, ১৯৬৯ এবং ১৯৬৭ সালে এসইউসি প্রবোধ পুরকাইত জয়ী হন, (১৯৬৭ সালে তিনি নির্বাচন কমিশনের রেকর্ডগুলিতে নির্দল হিসাবে দেখানো হয়েছিল)। এর আগে কুলতলি কেন্দ্রটি বিদ্যমান ছিল না।
জিন মাও টাওয়ার

জিন মাও টাওয়ার (সরলীকৃত চীনা: 金茂 大厦; ঐতিহ্যগত চীনা: 金茂 大廈; পিনইন: জিনমো দাশ, সাংহাইনিস: জিনমোহ দুসা; আক্ষরিকভাবে: "গোল্ডেন প্রসপারটি বিল্ডিং"), জিনোমো বিল্ডিং বা জিনোমো টাওয়ার নামেও পরিচিত, এটি একটি ৮৮-তলা যুক্ত (৯৩ তলা যদি স্পায়ার মধ্যে মেঝে গণনা করা হয়) চীনের সাংহাইয়ের পুডং শহরের লুজিয়াজুইয়ের ল্যান্ডমার্ক আকাশচুম্বী। এটি ৪২০.৫ মিটার (১,৩৮০ ফুট) লম্বা এবং বিশ্বের সবচেয়ে লম্বা ভবনগুলির মধ্যে একটি। এই টাওয়ারে শপিং মল, অফিস এবং গ্র্যান্ড হায়াত সাংহাই হোটেল রয়েছে যা সমাপ্তির সময় বিশ্বের সর্বোচ্চ হোটেল ছিল। ওরিয়েন্টাল পার্ল টাওয়ারের সাথে সাংহাই বিশ্ব আর্থিক কেন্দ্র এবং সাংহাই টাওয়ারের পাশাপাশি এটি বান্ড থেকে দেখা লুজিয়াজুই স্কাইলাইনের অংশ। এটি ১৯৯৯ সাল থেকে ২০০৭ সাল পর্যন্ত চীনের লম্বা ভবন ছিল, যখন এটি সাংহাই বিশ্ব আর্থিক কেন্দ্রের নিকটবর্তী ছিল। সাংহাই টাওয়ার, এই দু'টি ভবনগুলির পাশে অবস্থিত একটি ১২১-তলার ভবন, ২০১৫ সালে এই দুটি ভবনের উচ্চতা অতিক্রম করেছে সাংহাই টাওয়ার এবং বিশ্বের প্রথম সংলগ্ন ত্রয়ী আকাশচুম্বী তৈরি করেছে।
ভবনটি লুজিয়াজুই মেট্রো স্টেশনের কাছে ২৪,০০০ মিটার (২,৬০,০০০ বর্গফুট) ভূমিতে অবস্থিত এবং এটি আনুমানিক ৫৩০ মিলিয়ন মার্কিন ডলারে নির্মিত হয়েছিল।
এটি স্কিডমোরের শিকাগো ফার্ম, ওভিংস অ্যান্ড মেরিল (এসওএম) দ্বারা নকশা করা হয়েছিল। এর আধুনিক ফর্ম, যার জটিলতার বেড়ে যাওয়ার সাথে সাথে, প্রথাগত চীনা স্থাপত্য, যেমন টিয়ার্ড প্যাগোডা স্থাপত্যকে আঁকরে ধরে, এটি আস্তে আস্তে একটি ল্যাটিমিক প্যাটার্ন তৈরি করার জন্য ধীরে ধীরে এগোচ্ছে। মালয়েশিয়ায় পেট্রোনারাস টাওয়ারসের মতো, ভবনের অনুপাত চীনা সংস্কৃতির সমৃদ্ধির সাথে যুক্ত ৮ সংখ্যার কাছাকাছি ঘুরছে। ভবনটির ৮৮ তলা (৯৩ টি স্পিয়ার মেঝে গণনা করা হয়) ১৬ ভাগে বিভক্ত করা হয়, যার প্রতিটিটি ১৬-তলার বিভাগের সর্বোচ্চ উচ্চতার মেঝে পাদদেশের মেঝের চেয়ে ১/৮ ছোট। টাওয়ারটি ৮ বহিরাগত যৌগিক সুপারক্লাম এবং ৮ বহিরাগত ইস্পাত কলাম দ্বারা বেষ্টিত অষ্টভুজ আকৃতির কংক্রিটের প্রাচীর ভবনের মূল গঠনর চারপাশে নির্মিত। তিন জোড়া ৮ টি দুই-তলা উচ্চার বহিরাগত সমর্থন (আউটগ্রিগার ট্রাসের) ভবনের কেন্দ্রে কমলের সঙ্গে যুক্ত করে ছয়টি মেঝেতে অতিরিক্ত সমর্থন প্রদানের জন্য।
নিম্নতম স্তরের মাটির দুর্বলতা দূর করার জন্য মাটির ৮৩.৫ মিটার (২৭৪ ফুট) গভীরতা পর্যন্ত ১,০৬২ টি উচ্চ ক্ষমতা সম্পন্ন ইস্পাত পিলারের দ্বারা ভিত্তি স্থাপন করা হয়েছে। নির্মাণের সময়, এটি কখনও পর্যন্ত একটি ভূমি-ভিত্তিক ভবনের জন্য ব্যবহৃত দীর্ঘস্থায়ী ইস্পাত পাইল ছিল। পাইলগুলি ৪ মি পুরু কংক্রিট রেফ্ট দ্বারা ১৯.৬ মিটার (৬৪ ফুট) ভূগর্ভস্থ। ভবনের পাদদেশের পার্শ্ববর্তী স্লারি প্রাচীর ১ মি পুরু, ৩৬ মিটার উচ্চ এবং ৫৬৮ মিটার লম্বা। এটি ২০,৫০০ ঘনমিটার (৭,২০,০০০ সেউ ফুট) রোধিত কংক্রিটের দ্বারা গঠিত।
এই ভবনটি বায়ু ও ভূমিকম্প প্রতিরোধের জন্য একটি উন্নত কাঠামোগত প্রকৌশল ব্যবস্থা ব্যবহার করেছে, যা ২০০ কিলোমিটার/ঘণ্টা পর্যন্ত টাইফুন (এটি সর্বাধিক ৭৫ সেন্টিমিটার বা ৩০ ডিগ্রি ফারেনহাইটের উপরে) এবং রিক্টার স্কেলের ৭ মাত্রার ভূমিকম্পের বিরুদ্ধে ভবনটিকে শক্তিশালী করে। ইস্পাত দন্ডগুলিতে ভাগাভাগি সংযোগ রয়েছে যা বায়ু এবং ভূমিকম্প দ্বারা প্রবাহিত পার্শ্বীয় আঘাত কমানোর জন্য আঘাত শোষক হিসাবে কাজ করে। ৫৭ তম তলায় সাঁতারের পুলটি একটি প্যাসিভ ডাম্পার হিসাবেও কাজ করে। বহি পর্দা প্রাচীরটি কাঁচ, স্টেইনলেস স্টীল, অ্যালুমিনিয়াম এবং গ্রানাইট দ্বারা তৈরি এবং অ্যালুমিনিয়াম অ্যালয় পাইপগুলির তৈরি করা জটিল জ্যোতির্বিজ্ঞান জামা দ্বারা আবৃত।
হিন্দি সাহিত্য

হিন্দি সাহিত্য () হচ্ছে ইন্দো আর্য ভাষা পরিবারের অন্তর্গত লিখন পদ্ধতি আছে এরকম বিভিন্ন ধরনের হিন্দি ভাষায় রচিত সাহিত্যকর্ম। যুগ বিচারে হিন্দি সাহিত্যকে চারভাগে ভাগ করা যায়। 
হিন্দি সাহিত্যকর্ম বিভিন্ন উপভাষা যেমন ব্রজভাষা, বুন্দেলি, অবধী, কন্নৌজি, খড়িবোলি, মারোয়াড়ি, মগহি, ভোজপুরি, ছত্রিশগঢ়ী ইত্যাদিতে লেখা হয়েছে। তবে ২০ শতকের পর থেকে একটি নির্দিষ্ট রূপে হিন্দুস্তানী ভাষায় দেবনাগরী লিপিতে অধিকাংশ হিন্দি সাহিত্য লিখিত হচ্ছে।
বাসুদেব দাস বাউল

বাসুদেব দাস বাউল (জন্ম?) ভারতের পশ্চিমবঙ্গের বীরভূম জেলার বোলপুরের একজন বাঙালি বাউল এবং সঙ্গীতঙ্গ। তিনি সঙ্গীত পরিবেশনের সময় সাধারণত খমক, একতারা, দোতারা বাজান। বাসুদেব আন্তর্জাতিক সঙ্গীতাঙ্গনে প্রথাগত বাউলসঙ্গীত পরিবেশনের জন্য পরিচিতি লাভ করেন। ২০০৯ সালে তিনি "দ্য ওয়েটিং সিটি" অস্ট্রেলীয় চলচ্চিত্রে কাজ করেছেন।
বাসুদেব দাস ভারতের পশ্চিমবঙ্গের শান্তিনিকেতন থেকে দূরে বীরভূম জেলার বলপুরের গড়গড়িয়া গ্রামে জন্ম নেন এবং সেখানেই বেড়ে উঠেন। যদিও তিনি জীবনের অধিকাংশ সময় শান্তিনিকেতনে অতিবাহিত করেন। যেখানে তিনি বিভিন্ন সঙ্গীতঙ্গের সাহচার্য লাভ করেন এবং অনেকেরই বন্ধু হয়ে উঠেন, যাদের মধ্যে শান্তি দেব ঘোষ, প্রভাত মুখার্জি এবং পবন দাস বাউল উল্লেখযোগ্য। তিনি তের বছর বয়স থেকে লোক গান গাওয়া শুরু করেন।
বসুন্দব স্বপন চ্যাটার্জী, দিনানাথ দাস বাউল, নারান দাস, বাকা শ্যাম দাস, এবং বিশ্বনাথ দাশের মতো কয়েকজন পরামর্শদাতাদের কাছ থেকে বাউল পাঠ নেন। ২০১৭ সালে বাংলাদেশের ঢাকায় তিনি ঢাকা আন্তর্জাতিক লোক উৎসব কনসার্টে সঙ্গীত পরিবেশন করেন।
ব্যক্তিগত জীবনে বাসুদেব বিবাহিত এবং তার অনিতা নামে এক মেয়ে রয়েছে।
নিবন্ধন অধিদপ্তর

নিবন্ধন অধিদপ্তর গণপ্রজাতন্ত্রী বাংলাদেশ সরকারের একটি পূর্ণাঙ্গ অধিদপ্তর। নাগরিক সুবিধা বাড়াতে নিবন্ধন পরিদপ্তরকে ২০১৮ সালের ২ জানুয়ারি অধিদপ্তরে উন্নীত করা হয়। জনসাধারণকে সেবা প্রদানের পাশাপাশি সরকার এবং স্থানীয় সরকার প্রতিষ্ঠান সমূহের পক্ষে রাজস্ব ও কর আহরণ করা এ অধিদপ্তরের কাজ।
নিবন্ধন বিভাগের যাত্রা শুরু হয়েছিল ১৭৮১ সালে। ১৭৯৩ সালে বেঙ্গল রেগুলেশনের মাধ্যমে ঢাকায় প্রথম রেজিস্ট্রি অফিস স্থাপন করা হয়। এরপর ১৯০৮ সালে উপমহাদেশের রেজিস্ট্রেশনের জন্য পূর্ণাঙ্গ আইন প্রণীত হয়। নিবন্ধন বিভাগ ভারতীয় উপমহাদেশের প্রাচীনতম একটি প্রতিষ্ঠান। এ বিভাগ জনসাধারণকে প্রত্যক্ষভাবে সেবা প্রদান করে থাকে। এ লক্ষ্যে নিবন্ধন আইন ও বিধিমালা প্রবর্তিত হয়। ১৭৮১ সালে বেঙ্গল স্ট্যাটিউট-এর অধীনে নিবন্ধন কার্যক্রম শুরু হয়। এরপর ১৭৯৩ সালে ৩৬ নং বেঙ্গল রেগুলেশনের মাধ্যমে সর্বপ্রথম ঢাকায় নিবন্ধন অফিস স্থাপন করা হয়। পরে ১৯০৮ সালে উপমহাদেশের পূর্ণাঙ্গ রেজিস্ট্রেশন আইনের প্রবর্তন করা হয়।
বাংলাদেশে বর্তমানে দলিল নিবন্ধন ও সম্পাদনের সংখ্যা ক্রমেই বৃদ্ধি পাচ্ছে। জনসাধারণকে সেবা প্রদানের পাশাপাশি নিবন্ধন বিভাগ সরকার এবং স্থানীয় সরকার প্রতিষ্ঠান সমূহের পক্ষে রাজস্ব ও কর আহরণ করে থাকে। জনসাধারণকে ন্যূনতম সময়ের মধ্যে উন্নতকর সেবা প্রদানের অঙ্গীকার বাস্তবায়নের জন্য নিবন্ধন বিভাগের কাজে গতিশীলতা আনয়ন এবং জনসাধারণকে দ্রুততম সময়ের মধ্যে উন্নতকর সেবা প্রদান নিশ্চিত করা এই বিভাগের মূল উদ্দেশ্য।
সরকারের রূপকল্প ২০২১ বাস্তবায়নের লক্ষ্যে ডিজিটাল রেজিস্ট্রেশন প্রথা বাস্তবায়নের নিমিত্তে জনগণকে ন্যূনতম সময়ের মধ্যে উন্নত সেবা প্রদানের অঙ্গীকার বাস্তবায়নের মাধ্যমে রেজিস্ট্রেশন বিভাগের কার্যক্রমে অধিকতর গতিশীলতা আনয়ন করা।
আর্থার পেন

আর্থার হিলার পেন (; জন্ম: ২৭ সেপ্টেম্বর ১৯২২ - ২৮ সেপ্টেম্বর ২০১০) ছিলেন একজন মার্কিন পরিচালক ও প্রযোজক। তিনি চলচ্চিত্র, টেলিভিশন ও মঞ্চ - তিন মাধ্যমেই কাজ করেছেন। পেন মঞ্চে "দ্য মিরাকল ওয়ার্কার" নাটক পরিচালনার জন্য ১৯৬০ সালে শ্রেষ্ঠ পরিচালনা বিভাগে টনি পুরস্কার অর্জন করেন। ১৯৬০-এর দশক জুড়ে একাধিক সমাদৃত চলচ্চিত্র নির্মাণ করেন, তন্মধ্যে রয়েছে নাট্যধর্মী "দ্য মিরাকল ওয়ার্কার" (১৯৬২), জীবনীমূলক অপরাধধর্মী "বনি অ্যান্ড ক্লাইড" (১৯৬৭), হাস্যরসাত্মক "অ্যালিসেস রেস্টুরেন্ট" (১৯৬৯)। এই তিনটি চলচ্চিত্রের জন্য তিনি তিনবার শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। এছাড়া তিনি পশ্চিমা ঘরানার "লিটল বিগ ম্যান" (১৯৭০) ছবিতে কাজ করে সকলের নজর কাড়েন।
১৯৭০-এর দশকের মাঝামাঝি সময়ে তার উদ্যমে ঘাটতি দেখা যায়। ১৯৯০-এর দশকে তিনি মঞ্চ ও টেলিভিশন পরিচালনা ও প্রযোজনায় মনোযোগ দেন এবং অপরাধমূলক ধারাবাহিক "ল অ্যান্ড অর্ডার"-এর নির্বাহী প্রযোজকের দায়িত্ব পালন করেন।
পেন ১৯২২ সালের ২৭শে সেপ্টেম্বর পেন্সিলভেনিয়ার ফিলাডেলফিয়ায় এক রুশ ইহুদি পরিবারে জন্মগ্রহণ করেন। তার পিতা হ্যারি পেন একজন ঘড়ি নির্মাতা এবং মাতা সোনিয়া গ্রিনবার্গ একজন সেবিকা ছিলেন। তার ছোট ভাই আরভিং পেন একজন সফল ফ্যাশন আলোকচিত্রী।
পেন হৃদরোগে আক্রান্ত হয়ে ২০১০ সালের ২৮শে সেপ্টেম্বর তার ৮৮তম জন্মদিনের পরের দিন নিউ ইয়র্ক সিটির ম্যানহাটনে মৃত্যুবরণ করেন।
সোনাগাজী থানা

সোনাগাজী থানা বাংলাদেশের ফেনী জেলার অন্তর্গত সোনাগাজী উপজেলার একটি থানা।
সোনাগাজী উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম সোনাগাজী থানার আওতাধীন।
খাজা ইউনুস আলী মেডিকেল কলেজ

খাজা ইউনুস আলী মেডিকেল কলেজ চৌহালি উপজেলায় সিরাজগঞ্জ জেলার বাংলাদেশের একটি বেসরকারি মেডিকেল কলেজ। এই মেডিকেল কলেজটি "এনায়েতপুর হাসপাতাল" নামেও পরিচিত।
মহান শাহ্ সূফী হযরত খাজা ইউনুস আলী এনায়েতপুরী (রহঃ) এর স্মরণে খাজা ইউনুস আলী (রহঃ) মেয়েরর জামাই এম আমজাদ হোসেন এর উদ্দেগে ১৯৯৫ সালের ১৬ই নভেম্বর খাজা ইউনুস আলী মেডিকেল কলেজ হাসপাতালের ভিত্তিপ্রস্তর স্থাপন করা হয়। এবং ২০০৪ সালের ১৭ই মে বহির্বিভাগ গঠনের মাধ্যমে প্রতিষ্ঠানটি প্রথম কার্যক্রম শুরু হয় এবং ২০০৫ সালের ১৭ই মে অন্তঃবিভাগ চালু হয় পরবর্তীতে একই বছরের নভেম্বর মাসে কার্ডিও থোরাসিক বিভাগ চালু করা হয়।
- মেডিকেল অনকোলজী - রেডিয়েশন অনকোলজী - সার্জিকেল অনকোলজী
- প্যালিয়েটিভ এন্ড টারমিনাল - কেয়ার মেডিসিন
রবার্তো দুরান

রবার্তো দুরান সামানিয়েগো (জন্ম ১৬ই জুন, ১৯৫১) একজন সাবেক পানামিয় পেশাদার মুষ্টিযোদ্ধা, যিনি ১৯৬৮ থেকে ২০০১ সাল পর্যন্ত লড়াইয়ে অংশ নিয়েছেন। জ্যাক জনসনের পরে তিনিই দ্বিতীয় মুষ্টিযোদ্ধা যিনি টানা পাঁচ দশক ধরে লড়াইয়ে অংশ নিয়েছেন। দুরান একজন বহুমুখী প্রতিভাসম্পন্ন ও উগ্র মেজাজী মুষ্টিযোদ্ধা হিসেবে পরিচিত ছিলেন। প্রতিপক্ষের সাথে তিনি আক্রমণাত্মক আচরণ করতেন। দূর্দান্ত ঘুষি মারার ক্ষমতার জন্য তার ডাকনাম হয় ""মানোস ডি পিয়েড্রে"" ("পাথরের হাত")।
২০০২ সালে, দ্য রিং ম্যাগাজিন দুরানকে বিগত আশি বছরের মধ্যে সেরা পঞ্চম মুষ্টিযোদ্ধা হিসেবে নির্বাচিত করেছিল, এবং বর্তমানে বক্সারস র্য্যাংকিং-এ সে সর্বকালের ২৬ তম সেরা পাউন্ড বক্সার, যদিও মুষ্টিযুদ্ধ ইতিহাসবীদ বার্ট সুগার মনে করেন দুরান হলেন সর্বকালের অষ্টম সেরা মুষ্টিযোদ্ধা। সম্পৃক্ত সংবাদ মাধ্যমগুলো তাকে বিংশ শতাব্দির সেরা লাইট ওয়েট হিসেবে নির্বাচিত করেছে, কিন্তু অনেকের মতে তিনি সর্বকালের সেরা লাইট ওয়েট। দুরান ১৯৯৮ সালে অবসরের সিদ্ধান্ত নিলেও অবসর ভেঙ্গে আবার লড়াইয়ে অংশগ্রহণ করেন এবং অবশেষে এক গাড়ি দূর্ঘটনার পর ২০০২ সালে ৫০ বছর বয়সে সম্পূর্ণরুপে অবসরে চলে যান। ১৯৮২ সালে উইলফ্রেড বেনিটেজের সাথে লড়াইয়ের আগে পর্যন্ত দুরানকে প্রশিক্ষণ দিতেন কিংবদন্তি প্রশিক্ষক রে আর্চেল।
রবার্তো দুরান ১৯৫১ সালের ১৬ই জুন পানামার গুয়েরেতে জন্ম গ্রহণ করেন। তার মা ক্লারা সামানিয়েগো গুয়েরোর স্থানীয় অধিবাসী এবং তার বাবা মার্গারিটো দুরান সানচেজ একজন মেক্সিকান বংশদ্ভূত মার্কিন নাগরিক এবং অ্যারিজোনার অধিবাসী। দুরান পানামার "লা কাসা ডি পিয়েড্রে"-এর এল ছোরিল্লো বস্তিতে বেড়ে ওঠেন। মাত্র আট বছর বয়স থেকে তিনি নিকো ডি লা গার্ডিয়া ব্যায়ামাগারে অভিজ্ঞ মুষ্টিযোদ্ধাদের সাথে লড়াইয়ে অংশ নিতেন। পেশাদার মুষ্টিযোদ্ধা হিসেবে তার অভিষেক হয় ১৯৬৮ সালে ১৬ বছর বয়সে।
জিন পুল

জিন পুল হলো যে কোনো জীবসমাজের সুনির্দিষ্টভাবে কোনো প্রজাতির জিন বৈচিত্রের যোগফল বা কোনো নির্দিষ্ট প্রজাতির কোনো নির্দিষ্ট জীবসমষ্টিতে মোট জিনগত সংকেত। অর্থাৎ জীন পুল হলো সুনির্দিষ্ট প্রজাতির সবরকম জিনের মিলিত ভাণ্ডার।
একটি বড় জীবগোষ্ঠী মানে একটি বিশাল জিন পুল; যার অর্থ সেই জীবগোষ্ঠীতে থাকবে জিনগত বৈচিত্র ও বিশাল জিনগত পার্থক্য। ফলে সেই জনগোষ্ঠী প্রাকৃতিক নির্বাচনের উপর্যোপরি ধাক্কা সামলাতে পারে। কিন্তু যেখানে অন্তঃপ্রজনন ও ক্ষুদ্র জনগোষ্ঠীর কারণে জিন বৈচিত্র অনুপস্থিত, সেই প্রজাতিতে টিকে থাকার সামর্থ্য কমে যেতে পারে, এমনকি সেই প্রজাতি বিলুপ্তও হয়ে যেতে পারে। জিন প্রবাহের ফলে যে জিন বৈচিত্র ও বাড়তি সুবিধা সৃষ্টি হতে পারত, ক্ষুদ্র জীবসংখ্যার কারণে তা অকার্যকর হয়।
যখন কোনো জীবগোষ্ঠীর সব সদস্যের বাহ্যিক দেহকাঠামোর কোনো নির্দিষ্ট বৈশিষ্ট্য একরকম হয়, তখন তাকে সমরুমী বা 'মনোমর্ফিক' জীবসমষ্টী বলে। আবার যখন দেহকাঠামোর নির্দিষ্ট বৈশিষ্ট্য বিভিন্ন রকমের হয়, তখন তাকে বহুরুপী বা পলিমর্ফিক জীব সমষ্টি বলে। জিন পুল হলো সেই মৌলিক ধাপ, যেখানে বিবর্তনীয় পরিবর্তন গুলো ঘটে।
রাশিয়ান জিন প্রকৌশলী আলেক্সান্দার সেগ্রিভিচ সেরেব্রোভিস্কি ১৯২০ সালে প্রথম "জিনফোন্ড" (জিন তহবিল) নামে উল্লেখ করেন। পরবর্তীতে থিওডোসিয়াস ডবঝানস্কি এই শব্দ ইংরেজিতে "জিন পুল" নামে উল্লেখ করেন।
২০১০ এশিয়া কাপ ফাইনাল

২০১০ এশিয়া কাপ ফাইনাল ক্রিকেট ম্যাচটি একটি দিবা-রাত্রি ব্যাপী অনুষ্ঠিত ক্রীড়া প্রতিযোগিতা যেটি ২০১০ সালের ২৪ জুন শ্রীলঙ্কার ডাম্বুলার রণগিরি ডাম্বুলা আন্তর্জাতিক স্টেডিয়ামে শ্রীলঙ্কা এবং ভারতের মধ্যে অনুষ্ঠিত হয় ২০১০ এশিয়া কাপ প্রতিযোগিতার চ্যাম্পিয়ন দল নির্ধারণের জন্য।
টসে জিতে ভারত প্রথমে ব্যাটিং করার সিদ্ধান্ত নেয় এবং নির্ধারিত ৫০ ওভারে ৬ উইকেট হারিয়ে ২৬৮ রান করতে সক্ষম হয় ও প্রতিপক্ষকে ৫০ ওভারে ২৬৯ রান করার টার্গেট দেয়। শ্রীলঙ্কা ৪৪ ওভার ৪ বলে সবকটি উইকেট হারিয়ে ১৮৭ রান করতে সক্ষম হওয়ায় ভারত ৮১ রানে জয়ী হয় এবং ২০১০ এশিয়া কাপ প্রতিযোগিতায় চ্যাম্পিয়ন হওয়ার গৌরব অর্জন করে।
শেখ শহীদুল ইসলাম

শেখ শহীদুল ইসলাম (জন্ম: ২৯ সেপ্টেম্বর ১৯৪৮) বাংলাদেশী শিক্ষাবিদ এবং একজন রাজনীতিবিদ। মাদারীপুর-৩ আসন হতে তিনি ২ বার জাতীয় সংসদ সদস্য হিসেবে নির্বাচিত হন। ১৯৮৪ সাল হতে ১৯৯০ সাল পর্যন্ত বাংলাদেশের শিক্ষা ও বিজ্ঞান মন্ত্রণালয়ে, গণপূর্ত ও নগর উন্নয়ন মন্ত্রণালয়, যুব ও ক্রীড়া মন্ত্রণালয় এবং পাট মন্ত্রণালয়ের মন্ত্রী হিসেবে তিনি দায়িত্ব পালন করেন। তিনি বর্তমানে জাতীয় পার্টির (মঞ্জু) সাধারণ সম্পাদক হিসেবে দায়িত্ব পালন করছেন।
শেখ শহীদুল ইসলাম ১৯৪৮ সালের ২৯ সেপ্টেম্বর গোপালগঞ্জের টুঙ্গিপাড়ায় জন্মগ্রহণ করেন। তার পিতা বিশিষ্ট শিক্ষাবিদ ও সমাজ কর্মী শেখ মো. মুসা এবং মা জেন্নাতুন নেছা। বেগম ফজিলাতুন নেছা ছিলেন শেখ শহীদুল ইসলাম এর খালা।
শেখ শহীদুল ইসলাম শিক্ষা আন্দোলনে অংশগ্রহণের মাধ্যমে ১৯৬২ সালে রাজনীতিতে প্রবেশ করেন। তিনি ছয় দফা আন্দোলন, ১৯৬৯ সালে ১১ দফা, গণ-অভ্যুত্থান, ১৯৭১ সালে মুক্তিযুদ্ধে সক্রিয় অংশগ্রহণ করেন। মুক্তিযুদ্ধে তিনি ছিলেন বৃহত্তর ফরিদপুর অঞ্চলের মুজিব বাহিনীর প্রধান। তিনি বাংলাদেশ ছাত্রলীগের সভাপতি, বাংলাদেশ আওয়ামী লীগের কেন্দ্রীয় সমাজকল্যাণ সম্পাদক, জাতীয় যুব সংহতির সভাপতি ও জাতীয় পার্টির প্রেসিডিয়াম সদস্য ছিলেন। তিনি জাতীয় পার্টি (মঞ্জু)’র সাধারণ সম্পাদক।
শহীদুল বাংলাদেশ সরকারের যুব ও ক্রীড়া, পাট, গণপূর্ত ও নগর উন্নয়ন এবং শিক্ষা মন্ত্রী হিসেবে দায়িত্ব পালন করেন। তিনি ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মাদারীপুর-৩ আসন থেকে সংসদ সদস্য নির্বাচিত হন।
এরশাদ সরকার এর আমলে শেখ শহীদুল ইসলাম প্রথম নারীদের জন্য বাংলাদেশে অবৈতনিক শিক্ষা কার্যক্রম চালু করেন। এছাড়াও বাংলাদেশ জাতীয় বিশ্ববিদ্যালয় এর প্রতিষ্ঠা করেন।
ডেটন চুক্তি

"জেনারেল ফ্রেমওয়ার্ক এগ্রিমেন্ট ফর পিস ইন বসনিয়া এন্ড হার্জেগোভিনা" যা সংক্ষেপে ডেটন চুক্তি, প্যারিস প্রটোকল, ডেটন প্যারিস চুক্তি নামে পরিচিত, (, , ) একটি শান্তিচুক্তি যা ১৯৯৫ সালের ১ নভেম্বর যুক্তরাষ্টের ওহাইও অংগরাজ্যের ডেটনে অবস্থিত রাইট প্যাটারসন বিমানবাহিনীর দপ্তরে সাক্ষরিত হয় এবং ১৯৯৫ সালের ১৪ ডিসেম্বর আনুষ্ঠানিকভাবে ফ্রান্সের প্যারিসে সাক্ষরিত হয়। এটা যুগোস্লাভ যুদ্ধের অন্যতম দীর্ঘ যুদ্ধ বসনিয়া যুদ্ধের সমাপ্তি ঘটায়।
নব্বই দশকের গোড়ার দিকের বসনিয়া ও হার্জেগোভিনার যুদ্ধ ছিল ১৯৪৫ সালের পর থেকে ইউরোপ অঞ্চলে হওয়া সবচেয়ে ভয়ঙ্কর যুদ্ধ। এতে প্রায় এক লাখ মানুষ নিহত এবং ২০ লাখের বেশি লোক গৃহহীন হয়ে পড়েছিল, সেই সঙ্গে বসনিয়ার নারীদের সম্ভ্রমহানি, প্রিজন ক্যাম্প, মুসলিমদের গণহত্যাসহ অসংখ্য সমস্যা মহামারীর মতো ছড়িয়ে পড়েছিল, যার সমাপ্তি ঘটেছিল এক 'অসম' শান্তিচুক্তির হাত ধরে। আর এ রক্তক্ষয়ী যুদ্ধের দীর্ঘসূত্রতার কারণ ছিল যুদ্ধের প্রকৃতি সম্পর্কে জাতিসংঘ ও ন্যাটোর অদূরদর্শিতা এবং যুক্তরাষ্ট্র ও ইউরোপিয়ান ইউনিয়নের মধ্যে মতৈক্যের অভাব।
যা হোক, ১৯৯৫ এর শেষের দিকে বেশ কিছু রাজনৈতিক পদক্ষেপ ও কংগ্রেসের চাপে অবশেষে যুক্তরাষ্ট্র এ ব্যাপারে নেতৃত্ব দিতে সম্মত হয় এবং সামরিক হস্তক্ষেপ কার্যকরের পদক্ষেপ গ্রহণ করে।
এরই হাত ধরে ১৯৯৫ সালের ২১ নভেম্বর 'জেনারেল ফ্রেমওয়ার্ক অ্যাগ্রিমেন্ট ফর পিস' প্রণীত হয়, যা 'ডেটন চুক্তি' নামে সর্বাধিক পরিচিত। আজ থেকে ২০ বছর আগে ১৪ ডিসেম্বর প্যারিসে আনুষ্ঠানিকভাবে স্বাক্ষরিত হয়।
চুক্তি স্বাক্ষরকারীরা হলেন- ক্রোয়েশিয়ার প্রেসিডেন্ট ফ্রানজো তুজমান, সার্বিয়ার প্রেসিডেন্ট সেস্নাবোডান মিলোসেভিক (যাকে পরে হেগে 'যুদ্ধাপরাধী' হিসেবে ঘোষণা করা হয়েছিল) এবং বসনিয়া ও হার্জেগোভিনার প্রেসিডেন্ট এলিজা আইজেৎবেগোভিক।